Līgums Nr. skatīt e-doc faila nosaukumā (Nr.2025-3.5.3-BVD-147)
par kanalizācijas spiedvadu atjaunošanu ar oderēšanas metodi Rīgā, Gaigalas ielā
(iepirkuma identifikācijas Nr.RŪ-2025/24, 3.iepirkuma daļa)

PARAKSTĪŠANAS DATUMS IR PĒDĒJĀ PIEVIENOTĀ DROŠĀ ELEKTRONISKĀ PARAKSTA UN TĀ LAIKA ZĪMOGA DATUMS (noslēgts 15.08.2025.)

SIA “Rīgas ūdens”, reģ.Nr.40103023035, tās valdes priekšsēdētāja Krišjāņa Krūmiņa personā, kurš darbojas uz SIA “Rīgas ūdens” valdes 2025.gada 24.jūlija lēmuma (protokola Nr.2.4.1/2025/51) pamata (turpmāk – Pasūtītājs), no vienas puses, un 
SIA “Rovlan Group”, reģ.Nr.40203284220, tās valdes locekļa Romana Šemela personā, kurš darbojas uz SIA “Rovlan Group” statūtu pamata (turpmāk – Uzņēmējs), no otras puses,
turpmāk abi kopā – Puses, noslēdz šādu līgumu (turpmāk – Līgums):


1. LĪGUMA PRIEKŠMETS
0. Uzņēmējs apņemas veikt kanalizācijas tīklu atjaunošanu ar oderēšanas metodi (turpmāk – Darbi) Rīgā, Gaigalas ielā (turpmāk – Objekts) saskaņā ar Pasūtītāja Tehnisko specifikāciju – darba uzdevumu (Pielikums Nr.1) un Uzņēmēja piedāvājumu atklātam konkursam, identifikācijas Nr.RŪ-2025/29 (turpmāk – Atklāts konkurss), 3.iepirkuma daļai (turpmāk – Piedāvājums, Pielikums Nr.6). Pielikums Nr.1 ir prioritārs attiecībā pret Pielikumu Nr.6.
0. Pasūtītājs apņemas pieņemt Līgumā noteiktajā termiņā, pienācīgā kvalitātē, atbilstoši saistošajiem normatīvajiem aktiem un Līguma prasībām izpildītus Darbus un samaksāt par tiem Līgumā noteiktajā apmērā un kārtībā.

1. LĪGUMA IZPILDES KĀRTĪBA UN TERMIŅŠ
1. Uzņēmējs Darbu izpildi uzsāk 30 (trīsdesmit) kalendāro dienu laikā pēc Pasūtītāja paziņojuma par Darbu uzsākšanu Objektā saņemšanas. Projekta vadītājs nosūta paziņojumu par Darbu uzsākšanu Objektā Uzņēmēja pārstāvim uz Līguma 11.8.punktā norādīto e-pasta adresi.
1. Ievērojot Līguma noteikumus, Uzņēmējs apņemas Darbus veikt tā, lai:
1. [bookmark: _Hlk148604369][bookmark: _Hlk195177813]Darbi Objektā būtu veikti 210 (divi simti desmit) kalendāra dienu laikā no Līguma 2.1.punktā noteiktā Darbu uzsākšanas datuma. Darbu izpildi Objektā apliecina parakstīts Akts par Darbu pabeigšanu (veidne Pielikumā Nr.3).
1. [bookmark: _Hlk195177984]Darbu nodošanas – pieņemšanas akts (veidne Pielikumā Nr.2) kopā ar Darbu izpilddokumentācijas dokumentiem būtu iesniegts Pasūtītājam 60 (sešdesmit) kalendāra dienu laikā pēc Akta par Darbu pabeigšanu Objektā (Pielikumā Nr.3) abpusējas parakstīšanas. Visi izpilddokumentācijas trūkumi Uzņēmējam jānovērš šajā termiņā.
1. Uzņēmējs 14 (četrpadsmit) kalendāra dienu laikā pēc Līguma parakstīšanas dienas iesniedz Pasūtītājam: 
2. Uzņēmēja noslēgtu civiltiesiskās atbildības apdrošināšanas līgumu un būvspeciālista profesionālās civiltiesiskās atbildības apdrošināšanas līgumu un apdrošināšanas prēmijas samaksas apliecinošus dokumentus. Uzņēmējs nodrošina apdrošināšanas līgumu spēkā esību visā Darbu izpildes un garantijas laikā. Apdrošināšanas līgumu slēdz atbilstoši Ministru kabineta 2014. gada 19. augusta noteikumiem Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Ja būvspeciālists vai Uzņēmējs apdrošināts uz noteiktu termiņu (nevis par Objektu), tad apdrošināšanas polises kopijai jāpievieno apdrošinātāja izziņa, kas apliecina apdrošināšanas aizsardzības esību attiecībā uz Objektu;
2. Līguma 9.3. punktā minēto Līguma saistību izpildes nodrošinājumu (garantiju).
1. Pasūtītāja atbildīgie darbinieki piedalās CCTV inspekcijās, pārbauda veikto darbu kvalitāti, paraksta pārbaužu aktus, saskaņo izmaiņas Darbu tehniskajos risinājumos, kā arī saskaņo Darbu materiālus to nomaiņas gadījumos un ugunsdzēsības hidrantu izmantošanu kanalizācijas cauruļvadu skalošanai, pārbauda un akceptē Darbu izpilddokumentāciju. 
1. Ja Līgumā noteiktais Darbu izpildes termiņš pārsniedz trīs mēnešus, izpildītos Darbus pieņem katru mēnesi. Līdz kārtējā mēneša desmitajam datumam Uzņēmējs iesniedz Pasūtītājam Darbu izpildes aktu (formas Nr.2, Nr.3; veidnes Pielikumā Nr.5) par iepriekšējā mēneša laikā izpildīto Darbu apjomu un izmaksām, ja attiecināms. Darbu izpildes aktu pirms iesniegšanas Pasūtītājam Uzņēmējs saskaņo ar Pasūtītāja noteikto atbildīgo būvuzraugu (turpmāk – Būvuzraugs).
1. Pasūtītājs iepriekšējā mēnesī izpildītos Darbus pieņem un Darbu izpildes aktu paraksta 10 (desmit) darba dienu laikā pēc visu Līgumā noteiktajām prasībām atbilstošu dokumentu saņemšanas. 
1. Ja Pasūtītājs neparaksta Darbu izpildes aktu Līguma 2.6.punktā minētajā termiņā, kā arī neiesniedz Uzņēmējam paziņojumu par nepieciešamību iesniegt Līgumā noteiktajām prasībām atbilstošu dokumentāciju Darbu pieņemšanas nodrošināšanai, vai neiesniedz Līguma 2.8.punktā minēto pretenziju vai ar Būvuzraugu saskaņotu Defektu aktu, uzskatāms, ka Pasūtītājs izpildītos Darbus ir pieņēmis Līguma 2.6.punktā minētā termiņa pēdējā dienā.
1. Ja Pasūtītājs nepieņem iepriekšējā mēnesī izpildītos Darbus, tas iesniedz Uzņēmējam pretenziju (turpmāk – Pretenzija), norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Darbu izpildes aktu, ja nepilnības nav saistītas ar Darbu kvalitāti, vai ar Būvuzraugu saskaņotu Defektu aktu. Ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Uzņēmējs 10 (desmit) darba dienu laikā no Defektu akta saņemšanas dienas iesniedz Pasūtītājam un Būvuzraugam atbildīgā Darbu vadītāja parakstītus rakstiskus pamatotus iebildumus pret Defektu aktā norādītajām nepilnībām.
1. Ja Pasūtītājs nepiekrīt atbildīgā Darbu vadītāja pamatotiem iebildumiem attiecībā uz Defektu aktā iekļautajiem izpildīto Darbu apjomiem vai defektiem būves konstrukcijās, viņam ir pienākums pasūtīt būves ekspertīzi par iepriekšējā mēnesī veikto Darbu kvalitāti. Šādā gadījumā ekspertīzes uzdevums ir novērtēt faktiski izpildīto Darbu apjomu, atbilstību darba uzdevuma dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.
1. Ja būves ekspertīze neapstiprina Pasūtītāja un Būvuzrauga Defektu aktā norādīto vai veikto Darbu neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un Darbu izpildes akta parakstīšana nav nepieciešama.
1. Ja Uzņēmējs piekrīt Defektu aktā Pasūtītāja norādītajām nepilnībām vai ekspertīze apstiprina Defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Uzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka Būvuzraugs.
1. Darbu izpildes laikā konstatēto defektu novēršanā tiek pielietoti sekojoši noteikumi:
11. Uzņēmējs novērš visus pārbaudes aktā konstatētos defektus, kas radušies Uzņēmēja vainas dēļ;
11. Uzņēmēja vainas dēļ radušos defektus Uzņēmējs novērš par saviem līdzekļiem Līguma 2.2.1.punktā noteiktajā Darbu izpildes termiņā;
11. ja Uzņēmējs uzskata, ka nav vainojams defektā, Uzņēmējs nekavējoties rakstveidā ziņo Pasūtītājam un sniedz apgalvojuma pamatojumu. Ja Pasūtītājs tomēr uztur prasību, tad Uzņēmējam jāveic defektu novēršanas darbi. 
11. Uzņēmēja atteikšanās gadījumā Pasūtītājs novērš defektus, izmantojot Līguma 9.3.punktā norādīto Līguma saistību nodrošinājumu.
1. Ja defekti ir konstatēti daļā Darbu, tad Pasūtītājs pieņem tos Darbus, kuru izpildē defekti nav konstatēti. Šajā gadījumā Uzņēmējs iesniedz Pasūtītājam precizētu Darbu izpildes aktu par iepriekšējā mēneša laikā izpildīto Darbu apjomiem un izmaksām, ko saskaņojis Būvuzraugs. Pēc defektu novēršanas izpildītos Darbus ietver nākamā mēneša Darbu izpildes aktā.
1. Gadījumā, ja, atbilstoši sertificētas laboratorijas atzinumam, Uzņēmēja iebūvēto cauruļvada oderējuma (oderes) atsevišķu posmu materiāls neatbilst Tehniskās specifikācijas - darba uzdevuma (Pielikums Nr.1) norādītajām prasībām, Uzņēmējam ir pienākums nodrošināt oderējuma (oderes) atbilstību Tehniskās specifikācijas - darba uzdevuma noteiktajām prasībām. 
1. Pēc visu Darbu pabeigšanas Objektā Uzņēmējs vismaz vienu dienu iepriekš paziņo Pasūtītājam un uzaicina Būvuzraugu un Līguma 11.7.punktā norādīto Pasūtītāja atbildīgo projekta vadītāju (turpmāk – Projekta vadītājs) pārbaudīt un apstiprināt izpildīto Darbu kvalitāti Objektā. 
1. Ja pārbaudē konstatē Darbu trūkumus, tiek sastādīts atbilstošs akts, ko paraksta visi pārbaudes dalībnieki, nosakot trūkumu novēršanas termiņu. Uzņēmējam tie uz sava rēķina jānovērš, un pārbaude tiek veikta atkārtoti termiņā, kādu Puses ir noteikušas konstatēto Darbu trūkumu novēršanas aktā. 
1. Pēc sekmīgas visu Darbu pārbaudes Objektā, Uzņēmējs sastāda, iesniedz Būvuzraugam un Pasūtītājam izskatīšanai un parakstīšanai Aktu par Darbu pabeigšanu Objektā  (Pielikumā Nr.3). Šajā aktā tiek norādīts Objekts, Darbu izpildes laiks, informācija par veikto Darbu apjomu, pārbaužu rezultātiem, satiksmi ierobežojošo zīmju noņemšanu, Darbu laikā radušos atkritumu izvešanu. Gadījumā, ja Uzņēmējs Darbu izpildes nodrošināšanai izmantojis Rīgas valstspilsētas pašvaldībai piederošu, piekrītošu vai valdījumā uz likuma pamata esošu zemesgabalu vai to daļu, Uzņēmējs papildus iesniedz Pasūtītājam Rīgas valstspilsētas pašvaldības apliecinājumu par attiecīgā zemesgabala vai tās daļas atbrīvošanu un sakārtošanu. Ar Akta par Darbu pabeigšanu Objektā parakstīšanu Darbu apjomi netiek apstiprināti un pieņemti, kā arī netiek apliecināta Darbu kvalitāte. Aktu par Darbu pabeigšanu Objektā 2 (divu) darba dienu laikā pēc tā iesniegšanas Pasūtītājam paraksta Projekta vadītājs, Pasūtītāja pilnvarotā persona un Būvuzraugs.  
1. Pēc visu Darbu pabeigšanas, ja Objekta pārbaude ir sekmīga un Akts par Darbu pabeigšanu Objektā parakstīts, Uzņēmējs 60 (sešdesmit) kalendāra dienu laikā iesniedz Darbu nodošanas-pieņemšanas aktu, aktus par Darbu izpildi (veidnes Pielikumā Nr.5), kam pievieno veikto Darbu izpilddokumentāciju 2 (divos) drukātos eksemplāros un elektroniski. 
1. Pasūtītājs iesniegto izpilddokumentāciju un Darbu izpildes aktus un papilddarbu un izslēdzamo Darbu tāmes (ja tādas iesniegtas) izskata 10 (desmit) darba dienu laikā un par konstatētajiem trūkumiem, nekavējoties informē Uzņēmēju, nosūtot atbilstošu e-pasta vēstuli (Pretenziju un/ vai Defektu aktu). Uzņēmējam trūkumi jānovērš izpilddokumentācijas sagatavošanas termiņā. 
1. Pasūtītājs Līguma 2.19.punktā minētos aktus paraksta 10 (desmit) darba dienu laikā pēc visu Līgumā noteiktajām prasībām atbilstošu dokumentu saņemšanas dienas vai sniedz Uzņēmējam motivētu atteikumu šos aktus parakstīt.
1. Darbi netiek pieņemti, ja tie veikti neatbilstoši Līgumam vai saistošajiem normatīvajiem aktiem, kas regulē to izpildi.
1. Darbu izpildes akta parakstīšana uzskatāma par pamatojumu starpmaksājuma veikšanai Līgumā noteiktajā kārtībā. Darbu izpildes akta parakstīšana neatņem Pasūtītājam tiesības Līguma spēkā esamības laikā, kā arī Garantijas termiņā izteikt pretenzijas par izpildīto Darbu apjomiem un defektiem, trūkumiem un neatbilstībām vai Darbu veikšanas termiņu kavējumu, kā arī neatbrīvo Uzņēmēju no Līgumā noteiktajiem pienākumiem un atbildības. Uzņēmējam ir pienākums novērst Defektu aktā norādītos un/ vai garantijas laikā pieteiktos defektus, trūkumus un neatbilstības par saviem līdzekļiem.
1. Par Darbu organizācijas jautājumiem to norises laikā Puses lemj būvsapulcē. Būvsapulces dienas kārtība, klātesošie dalībnieki un pieņemtie lēmumi tiek fiksēti rakstveida protokolā. Būvsapulces tiek sasauktas ne retāk kā 1 (vienu) reizi 2 (divās) nedēļās. Būvsapulces sasaukšanu, organizāciju un protokola sagatavošanu nodrošina Būvuzraugs. Būvsapulces protokolu Projekta vadītājs, Būvuzraugs, Uzņēmēja pārstāvis un Darbu vadītājs. Būvsapulcē obligāti piedalās Uzņēmēja pārstāvis un Darbu vadītājs. Būvsapulcē nevar pieņemt lēmumus, kuri groza Līguma būtiskos noteikumus (Darbu izpildes termiņš, Līguma cena, garantijas termiņš, Darbu kvalitātes līmenis u.c.). Būvsapulces var notikt attālināti tiešsaistes platformās MS TEAM vai ZOOM. Šādos gadījumos būvsapulces protokolu visas piedalījušās personas paraksta elektroniski ar drošu elektronisko parakstu.

1. PUŠU SAISTĪBAS
2. Uzņēmējs, lai nodrošinātu Darbu veikšanu un nodošanu Pasūtītājam, par saviem līdzekļiem saņem visus Darbu izpildei nepieciešamos saskaņojumus un atļaujas valsts, pašvaldības vai citās atbildīgajās institūcijās.
2. Uzņēmējs nodrošina Darbu izpildi saskaņā ar spēkā esošajiem normatīviem aktiem, atbilstošā kvalitātē un Līgumā noteiktā termiņā. Par visiem apstākļiem, kas ietekmē Darbu izpildi, Uzņēmējs nekavējoties rakstveidā informē Pasūtītāju. Uzņēmējs atturas no tādas rīcības, kas apgrūtinātu Pasūtītāja saistību izpildi.
2. Uzņēmējs nodrošina, ka Darbu tiešie izpildītāji Darbu izpildes laikā var uzrādīt darba apliecības. 
2. Uzņēmējs apņemas: 
3. pilnā apmērā mantiski atbildēt par savām iekārtām un mehānismiem Darbu izpildes vietās;   
3. pilnā apmērā materiāli atbildēt par darba drošības noteikumu un vides aizsardzības prasību ievērošanu, ievērot tīrību un sanitārās normas, būvgružus un citus būvniecības atkritumus uzglabāt uzņēmēja konteineros vai iepakojumā, kas nepieļauj apkārtējās vides piesārņošanu. Būvgružus un citus atkritumus Uzņēmējs apņemas savlaicīgi izvest uz atkritumu izgāztuvi; 
3. nodrošināt, ka veicot Darbus, Darbu izpildes vietās netiktu bojātas konstrukcijas un inženierkomunikācijas, apstādījumi, citas ēkas vai zemes gabali, kā arī netiktu izdarīti neatļauti vai nepamatoti traucējumi Darbu izpildes vietu apkārtnē esošo ēku, kā arī zemes īpašumu izmantošanai.
2. Ja Līguma darbības laikā Uzņēmēja vainas dēļ (darbības vai bezdarbības rezultātā) tiek bojātas Pasūtītāja vai trešās personas īpašums, tad Uzņēmēja pienākums ir nekavējoties par to ziņot Pasūtītājam un attiecīgiem dienestiem un nekavējoties likvidēt bojājumu un atjaunot bojāto īpašumu tādā stāvoklī, kāds tas bijis pirms sabojāšanas. 
2. Uzņēmējs uz Pasūtītāja rakstiskiem norādījumiem, priekšlikumiem un pieprasījumiem, atbildi sniedz nekavējoties, bet ne vēlāk kā 3 (trīs) darba dienu laikā pēc šāda rakstiska iesnieguma saņemšanas. 
2. Uzņēmēja pienākumos ietilpst arī:
6. visi darba drošības pasākumi Darbu izpildes laikā, ieskaitot tos pasākumus, kas nepieciešami trešo personu veselības un mantas aizsardzību pret kaitējumiem un zaudējumiem sakarā ar Darbiem, visi nepieciešamie nostiprinājumi, uzraksti, nožogojumi un apgaismojumi;
6. tīrības nodrošināšana Darbu teritorijā visā Darbu izpildes laikā;
6. nekavējoties rakstveidā ziņot Pasūtītājam par apstākļiem, kas atklājušies Darbu izpildes procesā un var radīt šķēršļus turpmākai Darbu kvalitatīvai un savlaicīgai izpildei. Pretējā gadījumā Uzņēmējs atbild par sekām neatkarīgi no viņa vainas pastāvēšanas šo apstākļu sakarā; 
6. nodrošināt, lai 60 (sešdesmit) dienu laikā pēc veikto Darbu pabeigšanas un apakšuzņēmēja rēķina saņemšanas par attiecīgo Darbu veikšanu tiktu nodrošināta samaksas veikšana apakšuzņēmējam par faktiski izpildītiem un no Pasūtītāja puses apmaksātiem Darbiem;
6. nodrošināt, lai Līgumos ar apakšuzņēmējiem tiktu iekļautas Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” prasības par izpildīto būvdarbu pieņemšanu, izņemot prasību par būves ekspertīzi;
6. nodrošināt, lai Pasūtītājam tiktu iesniegti atbilstoši noformēti Līgumā paredzētie Līguma izpildes dokumenti (piem., Darbu pieņemšanas – nodošanas akts, Darbu izpildes akts u.c.);
6. segt visus ar ekspertīzi saistītos izdevumus, gadījumā, ja būves ekspertīzē tiek apstiprināti Pasūtītāja Pretenzijā vai Defektu aktā konstatētie defekti;
6. nodrošināt, lai 10 (desmit) darba dienu laikā no Pasūtītāja pretenzijas vai Defektu akta saņemšanas dienas Uzņēmējs iesniedz Pasūtītājam atbildīgā Darbu vadītāja parakstītus, rakstiskus iebildumus pret Defektu aktā vai pretenzijā norādītajām nepilnībām. Ja minētajā termiņā Uzņēmējs neiesniedz atbildīgā Darbu vadītāja  parakstītus, rakstiskus iebildumus pret Defektu aktā vai pretenzijā norādītajām nepilnībām, Darbi netiek uzskatīti par pieņemtiem. 
2. Darbu izpildē Uzņēmējs ir tiesīgs iesaistīt vienīgi tos galvenos speciālistus un apakšuzņēmēju, kurus tas ir norādījis Piedāvājumā. Uzņēmējs Darbu izpildē iesaistīt citus galvenos speciālistus un apakšuzņēmēju var pēc atbilstošas Pasūtītāja rakstiskas piekrišanas saņemšanas, ievērojot Sabiedrisko pakalpojumu sniedzēju iepirkumu likuma 67.pantā noteikto kārtību. Darbu izpildē Uzņēmējs var iesaistīt vienīgi tādus galvenos speciālistus un apakšuzņēmēju, kura kvalifikācija atbilst Atklāta konkursa nolikumā norādītajām prasībām. 
2. Pasūtītājs ir tiesīgs pieprasīt attiecīgā galvenā speciālista nomaiņu, ja tas nepienācīgi pilda savus pienākumus vai tā kvalifikācija nav atbilstoša veicamo Darbu apjomam un specifikācijai. Uzņēmējs nekavējoties veic šāda speciālista nomaiņu un informē par to Pasūtītāju.
2. [bookmark: _Hlk162355719]Līguma izpildes laikā Pasūtītājs ir tiesīgs pieprasīt Uzņēmējam iesniegt atjaunotu un ar Būvuzraugu saskaņotu Darbu izpildes kalendāro grafiku – Darbu programmu (turpmāk – Darbu programma) atbilstoši faktiskajai Darbu norisei Objektā. Atjaunotu Darbu programmu Uzņēmējs iesniedz Pasūtītājam un Būvuzraugam 5 (piecu) darba dienu laikā no attiecīga Pasūtītāja pieprasījuma saņemšanas. Atjaunotas Darbu programmas iesniegšana nepagarina Līgumā noteikto Darbu izpildes termiņu. Gadījumā, ja Pasūtītājs konstatē, ka atjaunotajā Darbu programmā ir norādīti Pušu iepriekš nesaskaņoti izpildes termiņi, mainīts brigāžu skaits, vai brigādēs nodarbināto strādnieku skaits, Uzņēmējs veic labojumus atbilstoši Pušu iepriekš saskaņotajiem izpildes termiņiem.
2. Pasūtītājs savu iespēju robežās sekmē Darbu izpildi Līgumā noteiktā termiņā, nodrošina savlaicīgu Darbu pieņemšanu. 
2. Pasūtītājs neveic darbības, kas traucētu Darbu izpildi, ja vien tas nav saistīts ar konstatētajiem normatīvu pārkāpumiem no Uzņēmēja puses.

1. DARBU BŪVUZRAUDZĪBA
3. Darbu uzraudzību no Pasūtītāja puses veic Būvuzraugs.
3. Attiecībā pret Uzņēmēju Būvuzraugam tiek piešķirtas tās tiesības un pienākumi, kas paredzētas Līgumā un normatīvajos aktos.
3. Būvuzraugam ir tiesības pieprasīt no Uzņēmēja visu informāciju un dokumentāciju, kura nepieciešama Darbu izpildes kontrolei un Būvuzrauga pienākumu izpildei. 
3. Uzņēmējam, saņemot rīkojumus no Būvuzrauga, ir tiesības uzskatīt, ka tas rīkojas Pasūtītāja vārdā, tomēr tas neatbrīvo Uzņēmēju no atbildības, ja rīkojumi ir pretrunā ar Līguma dokumentiem. Uzņēmēja pienākums ir nekavējoties informēt Pasūtītāju par rīkojumiem, kas ir pretrunā Līguma dokumentiem.
3. Būvuzrauga veikts jebkāda rakstura apstiprinājums, kontroles pasākums, apliecinājums, saskaņojums, apskate, pārbaude, norādījums, paziņojums, pieprasījums, izmēģinājums, kā arī līdzīga rīcība vai nepiekrišanas neizrādīšana, neatbrīvo Uzņēmēju no atbildības, kas izriet no Līguma, ieskaitot atbildību par kļūdām, nolaidību, pretrunām un neatbilstību. 
3. Būvuzraugs jebkurā laikā var sniegt Uzņēmējam saistošus un pienākumu uzliekošus norādījumus, kas var būt nepieciešami Darbu izpildei vai Darbu defektu novēršanai saskaņā ar Līgumu.
3. Pasūtītājs var nomainīt Būvuzraugu pēc saviem ieskatiem, ievērojot būvuzraudzības līguma noteikumus. Par Būvuzrauga nomaiņu Pasūtītājs informē Uzņēmēju 5 (piecas) darba dienas iepriekš. 


1. LĪGUMA SUMMA UN NORĒĶINU KĀRTĪBA
4. Līguma cena par Darbu izpildi tiek noteikta EUR 191 951,75 (viens simts deviņdesmit viens tūkstotis deviņi simti piecdesmit viens euro un 75 centi) apmērā bez pievienotās vērtības nodokļa (PVN), saskaņā ar Uzņēmēja Piedāvājumu. Atsevišķās darbu izmaksas norādītas Pielikumā Nr.6. PVN tiek piemērots Latvijas normatīvajos aktos noteiktajā kārtībā. 
4. Papildus Līguma cenai Pasūtītājs Uzņēmējam samaksā faktiski noteikto maksu par ceļa elementu lietošanu, ja saskaņā ar Rīgas domes 12.07.2023. lēmumu Nr.RD-23-2771-lē “Par nomas maksas noteikšanu par ceļa elementu lietošanu Rīgas valstspilsētas pašvaldības administratīvajā teritorijā” norādītā maksa Darbu izpildes laikā tiek noteikta, bet ne vairāk kā Piedāvājumā norādītās maksas par ceļa elementu lietošanu summas EUR 1 045,00 (viens tūkstotis četrdesmit pieci euro un 00 centi) apmērā, neskaitot PVN. Uzņēmējs iekļauj Līguma 5.5.2.punktā paredzētā starpmaksājuma pieprasījumā un iesniedz Pasūtītājam dokumentus, kas apliecina maksas par ceļa elementu lietošanu samaksu. Pasūtītājs veic apmaksu vienlaicīgi ar Līguma 5.5.2.punktā paredzētā un pieprasītā starpmaksājuma apmaksu.
4. Pasūtītājs nodrošina samaksu Uzņēmējam saskaņā ar Līguma noteikumiem ar nosacījumu, ka Uzņēmējs izpilda saistības. Uzņēmējs apliecina, ka Uzņēmēja Piedāvājuma izmaksās ir iekļauti visi darbi un materiāli, kuri nepieciešami pilnīgai Darbu izpildei.
4. Piedāvājumā norādītās Darbu izmaksu cenas paliek nemainīgas visu Līguma izpildes laiku, izņemot gadījumu, ja Līguma darbības laikā Latvijas Republikā tiks noteikti jauni nodokļi vai izmainīti esošie (izņemot uzņēmuma ienākuma nodokli), kas attiecas uz izpildāmajiem darbiem. Jebkuras izmaiņas attiecībā uz Līguma cenu ir spēkā vienīgi, Pusēm rakstiski vienojoties. 
4. Samaksa par Darbiem tiek veikta šādā kārtībā:
4. priekšapmaksa līdz 10% (desmit procentu) apmērā no Līguma 5.1.punktā minētās Līguma cenas bez PVN. Maksājums tiek veikts 10 (desmit) darba dienu laikā pēc Uzņēmēja rēķina un bankas vai apdrošināšanas kompānijas garantijas saņemšanas priekšapmaksas summas apmērā, kas sagatavota, ievērojot Līguma 5.7.punktā minētos nosacījumus. Uzņēmējs, paziņojot par to Pasūtītājam, var atteikties no priekšapmaksas saņemšanas;
4. starpmaksājumi par izpildītām Darbu daļām, par kurām ir veiktas visas pārbaudes un sagatavota un iesniegta izpilddokumentācija, ņemot vērā Būvuzrauga apstiprinātos starpmaksājumu pieprasījumus (Darbu izpildes akti). Starpmaksājumi veicami šādā kārtībā un ievērojot šādus nosacījumus:
1. No katra starpmaksājuma summas Pasūtītājs ietur garantijas laika nodrošinājuma summu 5% (piecu procentu) apmērā un priekšapmaksu Līguma 5.5.1.punktā norādīto procentu apmērā proporcionāli Darbu izpildes aktos norādītajam Darbu apjomam. 
1. Starpmaksājums tiek veikts ne biežāk kā reizi kalendārajā mēnesī, 10 (desmit) darba dienu laikā pēc Būvuzrauga apstiprinātā Darbu izpildes akta un Uzņēmēja apliecinājuma par Uzņēmēja savlaicīgu norēķinu veikšanu apakšuzņēmējiem saņemšanas, pamatojoties uz Uzņēmēja rēķinu. 
1. Uzņēmējs rēķinu iesniedz Pasūtītājam 20 (divdesmit) darba dienu laikā no dienas, kad Darbu izpildes aktu ir apstiprinājis Būvuzraugs un parakstījis Pasūtītājs. 
1. Uzņēmējs kopā ar rēķinu par starpmaksājumu iesniedz rakstveida apliecinājumu par Uzņēmēja savlaicīgu norēķinu veikšanu apakšuzņēmējiem (samaksa veikta 60 dienu laikā pēc veikto būvdarbu vai sniegto pakalpojumu pabeigšanas un apakšuzņēmēja rēķina saņemšanas par attiecīgo būvdarbu vai pakalpojumu veikšanu), kas ietver arī informāciju par iepriekšējā mēnesī Uzņēmēja samaksāto līguma summu vai tās daļu apakšuzņēmējiem, norādot apakšuzņēmēja nosaukumu un tam apmaksāto summas apjomu.
4. Neizlietotā garantijas laika nodrošinājuma summa tiek samaksāta 20 (divdesmit) kalendāro dienu laikā pēc garantijas termiņa beigām un garantijas laikā paveikto garantijas darbu pilnīgas izpildes un Uzņēmēja rēķina saņemšanas. Garantijas laika nodrošinājumam Uzņēmējs var iesniegt Pasūtītājam garantiju Līguma 5.5.2.punktā norādītās summas apmērā, kas sagatavota, ievērojot Līguma 5.7.punktā minētos nosacījumus. Šajā gadījumā garantijas laika nodrošinājuma summa tiek samaksāta Uzņēmējam 20 (divdesmit) kalendāra dienu laikā skaitot no dienas, kad maksājumu pamatojoši dokumenti – bankas vai apdrošināšanas kompānijas garantijas laika nodrošinājuma garantija un rēķins, ir iesniegti Pasūtītājam.
4. Pasūtītājs pirms priekšapmaksas un starpmaksājumu izmaksas pārbauda Uzņēmēja atbilstību Līguma 10.2.17.punktā noteiktajiem nosacījumiem.
4. Priekšapmaksas un garantijas laika nodrošinājuma maksājuma saņemšanai Uzņēmējs iesniedz Pasūtītājam kredītiestādes, kura saņēmusi atļauju sniegt finanšu pakalpojumus Eiropas Savienības vai Eiropas Ekonomiskās zonas dalībvalstī, vai apdrošināšanas kompānijas, kura saņēmusi atļauju sniegt apdrošināšanas pakalpojumus Eiropas Savienības vai Eiropas Ekonomiskās zonas dalībvalstī, ekspromisorisku garantiju, kuras teksts ir iepriekš saskaņots ar Pasūtītāju. Garantijā jābūt nepārprotami norādītam, ka tā ir neatsaucama beznosacījumu pirmā pieprasījuma garantija un ka tai piemērojami Starptautiskās Tirdzniecības palātas izdotie Vienotie noteikumi par pieprasījumu garantijām Nr.758 (“The ICC Uniform Rules for Demand Guaranties”, ICC Publication No.758). Visus jautājumus, ko neregulē minētie noteikumi, regulē Latvijas Republikas normatīvie akti.
4. Priekšapmaksas garantijai jābūt spēkā no tās izsniegšanas dienas līdz īsākajam no šādiem termiņiem:
7. līdz Darbu pieņemšanas – nodošanas akta  parakstīšanas dienai;
7. 45 (četrdesmit piecas) kalendārās dienas pēc Līgumā 2.2.2.punktā norādītā termiņa beigām. Ja šajā laikā Darbu pieņemšanas – nodošanas akts netiek parakstīts, Uzņēmēja pienākums ir savlaicīgi pagarināt priekšapmaksas maksājuma garantijas derīguma termiņu un šādu garantiju iesniegt Pasūtītājam garantijas spēkā esamības laikā.
4. Līgumā noteiktos rēķinus Uzņēmējs ir tiesīgs sagatavot elektroniskā formā un tie tiks uzskatīti par derīgiem un spēkā esošiem arī gadījumā, ja nesaturēs rekvizītu “paraksts” un tajos būs atzīme “rēķins ir sagatavots elektroniski un derīgs bez paraksta”. Elektroniski sagatavotus rēķinus Uzņēmējam jāsūta uz e-pasta adresi rigasudens@rigasudens.lv. Elektroniski sagatavots rēķins tiek uzskatīts par saņemtu 2 (divu) darba dienu laikā no dienas, kad tas tiek nosūtīts uz šajā punktā norādīto e-pasta adresi. 
4. Līguma izpildes laikā Puses ir tiesīgas pieprasīt tiešu maksājumu veikšanu  apakšuzņēmējam. Šādā gadījumā noslēdzama vienošanās starp Uzņēmēju, Pasūtītāju un attiecīgo apakšuzņēmēju, vienošanās norādot konkrēto darbu daļu, par kuru tiek veikti tieši maksājumi, kā arī norēķinu kārtību.

1. GARANTIJAS NOTEIKUMI  
5. Uzņēmējs garantē izpildīto Darbu kvalitāti atbilstoši Līguma prasībām un spēkā esošajiem normatīvajiem aktiem.
5. Darbu garantijas laiks ir 3 (trīs) kalendāra gadi no dienas, kurā Darbu nodošanas – pieņemšanas aktu paraksta Pasūtītājs. Uzņēmēja garantijas saistību atbildības nodrošinājums tiek noteikts 5% (piecu procentu) apmērā no Līguma 5.1.punktā noteiktās Līguma cenas bez PVN par normatīvajos aktos būvniecības jomā noteikto minimālo būvdarbu garantijas termiņu. Nodrošinājums par garantijas saistību ievērošanu samazināms minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2% apmēram no Līguma cenas, ja garantijas termiņa pirmajos divos gados nav konstatēti Defekti vai Puses ir vienojušās par pieteikto defektu novēršanas termiņu.
5. Garantijas laikā Uzņēmējs novērš konstatētos Darbu defektus, kas radušies Uzņēmēja vainas dēļ, 5 (piecu) darba dienu laikā no brīža, kad Uzņēmējs no Pasūtītāja ir saņēmis rakstisku paziņojumu - pretenziju par atklāto defektu.
5. Pasūtītājs netraucē Uzņēmējam veikt defektu novēršanu, pretējā gadījumā defektu novēršanas termiņš tiek pagarināts uz adekvātu laiku. Uzņēmējs defektu novēršanu veic Pasūtītājam visizdevīgākajā veidā un kārtībā, kā arī atbild par zaudējumiem, kas rodas Pasūtītājam defektu novēršanas darbu rezultātā.
5. Ja objektīvu šķēršļu dēļ (tehniski vai tehnoloģiski darbu veikšanas termiņš pārsniedz 5 (piecas) darba dienas vai papildus normatīvajos aktos ir paredzēti veicamo darbu saskaņojumi vai papildus tehniskie noteikumi) konstatētie Darbu defekti nav novēršami 5 (piecu) darba dienu laikā, Pušu pilnvarotās personas 2 (divu) darba dienu laikā no dienas, kurā Uzņēmējs saņem Pasūtītāja pretenziju, rakstveidā vienojas par defektu novēršanas termiņu.
5. Ja Uzņēmējs uzskata, ka nav atbildīgs par garantijas laikā radušos defektu, Uzņēmējs 3 (trīs) darba dienu laikā no pretenzijas saņemšanas dienas par to rakstiski Pasūtītājam nosūta pamatotu paziņojumu. 
5. Ja Pasūtītājs 3 (trīs) darba dienu laikā nesaņem Līguma 6.6.punktā minēto Uzņēmēja paziņojumu, uzskatāms, ka Uzņēmējs ir piekritis izvirzītajai pretenzijai. 
5. Ja Uzņēmējs pēc pretenzijas saņemšanas neuzsāk defektu novēršanas darbus, vai neiesniedz Līguma 6.6.punktā minēto paziņojumu, vai Pasūtītājs uzskata, ka Uzņēmēja saskaņā ar Līguma 6.6.punktu iesniegtais paziņojums nav pamatots, Pasūtītājs ir tiesīgs uzskatīt, ka Uzņēmējs atsakās veikt defektu novēršanas darbus.
5. Ja Uzņēmējs saskaņā ar Līguma 6.8.punktu atsakās veikt defektu novēršanas darbus, Pasūtītājs bez saskaņošanas ar Uzņēmēju ir tiesīgs šo darbu veikšanai pieaicināt citu uzņēmēju. Šajā gadījumā samaksa par defektu novēršanas darbiem tiek veikta no Līguma izpildes nodrošinājuma summas, bet, ja ar to nepietiek defektu novēršanas darbu pilnīgai izpildei, Pasūtītājam ir prasījuma tiesības pret Uzņēmēju par starpības piedziņu, kas izveidojas starp garantijas laika nodrošinājuma summu un faktiskajām defektācijas darbu izmaksām.

1. LĪGUMA GROZĪJUMI
6. Puses, savstarpēji vienojoties, Līgumā un Sabiedrisko pakalpojumu sniedzēju iepirkumu likuma 66.pantā noteiktajos gadījumos ir tiesīgas izdarīt izmaiņas Līgumā (Darbu apjomos vai termiņos), noslēdzot vienošanos, kurā ir uzrādīts izmaiņu saturs un apjoms, izpildes termiņš, atlīdzības apmērs un norēķinu kārtība.
6. Visi grozījumi un papildinājumi pie Līguma ir noformējami rakstveidā kā pielikumi šim Līgumam un stājas spēkā pēc tam, kad tos ir parakstījušas abas Puses.
6. Līguma izpildes termiņu Puses var grozīt pēc vienas no Pusēm ierosinājuma šādos gadījumos:
2. Puses noslēdz vienošanos par papilddarbu (neparedzētu darbu) izpildi (Līguma 7.4. – 7.6.punkts);
2. Pasūtītājs vēlas izmainīt izpildāmo Darbu apjomu (Līguma 7.8., 7.9.punkts);
2. tādu apstākļu rezultātā, kurus Puses nevarēja un tām nebija jāparedz, kā arī nevarēja  ietekmēt, Darbu izpilde tiek apgrūtināta vai padarīta uz laiku neiespējama.
6. Ja Darbu veikšanas laikā tiek konstatēti apstākļi, kas ir atšķirīgi no Līgumā paredzētā, Uzņēmējs sastāda aktu par fakta konstatāciju (veidne Pielikumā Nr.4). Aktu par fakta konstatāciju paraksta Uzņēmēja pārstāvis, Būvuzraugs un Projekta vadītājs. Aktā par fakta konstatāciju jābūt norādītam: konstatētā neatbilstība līdz tādai detalizācijas pakāpei, kas ir pietiekama izpildshēmu, papilddarbu tāmju un izslēdzamo darbu tāmju sagatavošanai, tiek norādīta ietekme uz Darbu veikšanas termiņu (dienās) Līguma cenu (ir vai nav). Pieļaujamas izmaiņas Darbu apjomos, ja konstatēta nepieciešamība mainīt Darbu apjomus Darbiem, kas jau sākotnēji tika iekļauti tehniskajā specifikācijā un par tiem tika rīkota iepirkuma procedūra, bet tos objektīvu iemeslu dēļ nebija iespējams precīzi noteikt vai uzmērīt, kā arī, ja konstatēta nepieciešamība veikt tādus darbus, kas sākotnēji netika iekļauti tehniskajā specifikācijā un to nepieciešamību nebija iespējams paredzēt un/vai to nepieciešamība netika paredzēta, bet darbu nepieciešamība izriet no situācijas Objektā.
6. Par katru no Aktā par fakta konstatāciju norādītajiem darbiem, Uzņēmējs sagatavo un iesniedz Pasūtītājam ar Būvuzraugu saskaņotas papilddarbu tāmes vai izslēdzamo darbu tāmes. 
6. Papilddarbu novērtēšanai ņem vērā Līgumā norādītos vienību izcenojumus, bet ja tādi nav noteikti, tad ņem vērā pamatotas Darbu izpildes izmaksas vai tirgus cenas. 
6. Uzņēmējam ir pienākums īstenot Pasūtītāja pieprasītās Darbu izmaiņas.
6. Pasūtītājs, ierosinot papilddarbus, nosūta Uzņēmējam vēstuli ar lūgumu iesniegt pieprasīto papilddarbu tāmes. Uzņēmējam ir pienākums sniegt atbildi uz Pasūtītāja vēstuli ne vēlāk kā 5 (piecu) darba dienu laikā, atbildes vēstulei pievienojot šo papilddarbu tāmi.
6. Uzņēmējs uzsāk Pasūtītāja pieprasīto papilddarbu izpildi pēc vienošanās noslēgšanas par papilddarbu izpildi un grozījumiem darbu apjomos. 

1. PUŠU ATBILDĪBA
7. Pasūtītājs tiesīgs Uzņēmējam piemērot līgumsodu šādā apmērā: 
0. par Līguma 2.2.1.punktā noteiktā termiņa kavējumu – 0,1% (nulle komats viens procents) apmērā no Līguma termiņā neizpildīto Darbu vērtības par katru kavējuma dienu, bet ne vairāk par 10% (desmit procenti) no faktiskās Līguma cenas bez PVN;
0. par Līguma 2.2.2. un 2.3.punktos noteikto termiņu kavējumu – 0,05 % (nulle komats nulle pieci procenti) apmērā no faktiskās Līguma cenas par katru kavējuma dienu, bet ne vairāk par 10% (desmit procenti) no faktiskās Līguma cenas bez PVN.
7. Pasūtītājs ir tiesīgs aprēķināt Uzņēmējam līgumsodu par katru Uzņēmēja, apakšuzņēmēja vai personāla rīcību Objektā, par kuru sastādīts attiecīgs akts (Uzņēmēja paraksts uz akta nav obligāts), ar kuru ir konstatēts attiecīgais pārkāpums:
1. Uzņēmējs neattaisnotu iemeslu dēļ, iepriekš nebrīdinot, neierodas uz būvsapulci – 150 EUR (viens simts piecdesmit euro) apmērā;
1. Darbu veikšana bez nepieciešamajiem individuālajiem aizsardzības līdzekļiem – 150 EUR (viens simts piecdesmit euro) par katru konstatēto pārkāpumu;
1. Darba aizsardzības vai ugunsdrošības noteikumu neievērošana – 150 EUR (viens simts piecdesmit euro) par katru konstatēto pārkāpumu;
1. tīrības nenodrošināšana Darbu teritorijā (Līguma 3.7.2.apakšpunkts) – EUR 150,00 (viens simts piecdesmit euro un 00 centi) par katru konstatēto pārkāpumu.
7. Pasūtītājs ir tiesīgs aprēķināt Uzņēmējam līgumsodu 0,5% (nulle komats pieci procenti) apmērā no Ikmēneša Darbu izpildes aktos norādītās attiecīgo darbu kopējās summas bez PVN gadījumos, kad Uzņēmējs vairāk kā 7 (septiņas) kalendāra dienas nepamatoti kavē aktuālajā Darbu programmā noteiktos termiņus kādam no darbu veidiem, un šāds kavējums rada būtisku risku Darbu pabeigšanai Līgumā noteiktajā termiņā. Lēmums par aprēķinātā līgumsoda piemērošanu tiek pieņemts pirms Darbu nodošanas - pieņemšanas akta parakstīšanas.
7. Pasūtītājam ir tiesības, nosūtot Uzņēmējam rēķinu par aprēķinātā līgumsoda summu, attiecīgo līgumsoda summu ieturēt, veicot norēķinus ar Uzņēmēju par izpildītajiem Darbiem. Samaksātās līgumsoda summas netiek ieskaitītas nodarīto zaudējumu summās. Līgumsoda samaksa neatbrīvo Uzņēmēju no Līgumā minēto saistību izpildes pilnā apjomā.
7. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde radusies pēc Līguma noslēgšanas nepārvaramas varas - tādu ārkārtas apstākļu rezultātā, kurus puses nevarēja paredzēt un novērst ar saprātīgiem līdzekļiem. Pie tādiem apstākļiem pieskaitāmi ugunsgrēki, zemestrīces, kara darbība, valsts varas un pārvaldes institūciju darbība, tiesu spriedumi un jebkuri citi apstākļi, kas nav pakļauti Pušu saprātīgai kontrolei.
7. Nepārvaramas varas gadījumā Pušu saistību izpildes termiņš tiek pagarināts uz termiņu, kādā darbojas šie apstākļi un to sekas.
7. Uzņēmējam ir pienākums mēneša laikā no Pasūtītāja atbilstoša pieprasījuma saņemšanas atlīdzināt Pasūtītājam tiešos zaudējumus, kas saistīti ar Līguma saistību neizpildi vai nepienācīgu izpildi no Uzņēmēja puses. Šādi zaudējumi tiek atlīdzināti no Līguma izpildes nodrošinājuma summas, bet, ja ar to zaudējumu atlīdzināšanai nepietiek, Pasūtītājam ir prasījuma tiesības pret Uzņēmēju par starpības piedziņu. Zaudējuma apmēriem ir jābūt apstiprinātiem ar attiecīgiem dokumentiem.
7. Uzņēmējs koordinē apakšuzņēmēju darbību un uzņemas pilnu atbildību par apakšuzņēmēju Darbu izpildes kvalitāti un Līguma noteikumu ievērošanu.

1. APDROŠINĀŠANA UN SAISTĪBU IZPILDES GARANTIJA 
8. Uzņēmējs uzņemas pilnu atbildību par Darbu izpildē nodarbināto apdrošināšanu pret nelaimes gadījumiem.
8. Uzņēmējs ir atbildīgs par Darbu izpildē izmantojamo celtniecības iekārtu, instrumentu, transportlīdzekļu un citu Darbu izpildes vietu aprīkojuma apdrošināšanu un gadījumā, ja apdrošināšana nav veikta un iepriekšminētās iekārtas tiek bojātas vai iznīcinātas, tad neatkarīgi no bojājuma vai zuduma cēloņa, Pasūtītājs nav atbildīgs par šo zaudējumu.
8. Uzņēmējs Līguma saistību nodrošina ar kredītiestādes, kura saņēmusi atļauju sniegt finanšu pakalpojumus Eiropas Savienības vai Eiropas Ekonomiskās zonas dalībvalstī, vai apdrošināšanas kompānijas, kura saņēmusi atļauju sniegt apdrošināšanas pakalpojumus Eiropas Savienības vai Eiropas Ekonomiskās zonas dalībvalstī, ekspromisorisku garantiju, kuras teksts ir iepriekš saskaņots ar Pasūtītāju. Garantijā jābūt nepārprotami norādītam, ka tā ir neatsaucama beznosacījumu pirmā pieprasījuma garantija un ka tai piemērojami Starptautiskās Tirdzniecības palātas izdotie Vienotie noteikumi par pieprasījumu garantijām Nr.758 (“The ICC Uniform Rules for Demand Guaranties”, ICC Publication No.758). Visus jautājumus, ko neregulē minētie noteikumi, regulē Latvijas Republikas normatīvie akti. Līguma saistību izpildes nodrošinājums tiek noteikts 10% (desmit procentu) apmērā no Līguma 5.1.punktā norādītās Līguma cenas (bez PVN) EUR 19 195,18 (deviņpadsmit tūkstoši viens simts deviņdesmit pieci euro un 18 centi) apmērā. Līguma saistību izpildes nodrošinājumam jābūt spēkā 240 (divi simti četrdesmit) kalendāra dienas skaitot no Līguma spēkā stāšanās - līdz Darbu pieņemšanas – nodošanas akta parakstīšanai (Pielikumā Nr.2). Ja minētajā termiņā, netiek parakstīts Darbu  nodošanas -  pieņemšanas akts, Uzņēmējam ir pienākums savlaicīgi pagarināt Līguma saistību izpildes garantijas derīguma termiņu un šādu garantiju iesniegt Pasūtītājam garantijas spēkā esamības laikā. 

1. LĪGUMA DARBĪBA
9. [bookmark: _Hlk195177716]Līgums stājas spēkā tā abpusējas parakstīšanas dienā, kad atbilstoši Līguma 2.3.punktā noteiktajam Uzņēmējs ir iesniedzis Līguma saistību izpildes garantiju, un ir spēkā līdz Pušu savstarpējo saistību pilnīgai izpildei.
9. Pasūtītājs var vienpusēji atkāpties no Līguma, rakstiski paziņojot par to Uzņēmējam 7 (septiņas) kalendāra dienas iepriekš, ja:
1. Uzņēmējs nav uzsācis Darbus Objektā ilgāk par 10 (desmit) kalendāra dienām, skaitot no Līguma 2.1. punktā norādītā Darbu uzsākšanas datuma;
1. Darbi tiek kavēti tādā apmērā, ka to pabeigšana nav iespējama Līgumā paredzētajā termiņā. Par šādu termiņa kavējumu tiek uzskatīts Uzņēmēja vainojams kavējums Darbu izpildē vairāk par 20 (divdesmit) kalendāra dienām;
1. Ja pēc atgādinājuma 20 kalendāra dienu laikā netiek uzsākta defektu novēršana vai nav panākta vienošanās par defektu novēršanas termiņu un kārtību;
1. Uzņēmējs kādā citā veidā nepilda Līgumā noteiktās saistības tādā mērā, ka tiek apdraudēta Darbu kvalitāte vai to izpildes termiņš;
1. vismaz 3 (trīs) reizes tiek konstatēts, ka Darbu vadītājs neatrodas Objektā Darbu veikšanas laikā;
1. Ja Uzņēmējs bankrotē vai kļūst maksātnespējīgs, ir sācis likvidācijas procesu, vienojas ar saviem kreditoriem vai kreditoru interesēs veic uzņēmējdarbību ar citas personas vārdu, vai ja jebkurai darbībai vai notikumam (saskaņā ar piemērojamo likumu) ir līdzīga ietekme šajā punktā minētajam, tajā skaitā ir zaudējis licences, sertifikātus vai citas atļaujas, kas nepieciešamas Darbu izpildei;
1. Uzņēmējs Līgumā noteiktajā kārtībā un termiņā nav iesniedzis Pasūtītājam Līgumā atrunātās garantijas;
1. tiek konstatēts, ka Uzņēmējs ir noslēdzis apakšlīgumu par visu Darbu izpildi vai nodevis tālāk Līguma saistības bez nepieciešamās saskaņošanas;
1. ir apturēta Uzņēmēja saimnieciskā darbība;
1. nepārvaramās varas apstākļi ilgst vairāk kā 3 (trīs) kalendāra mēnešus;
1. Pasūtītājs ir pieņēmis lēmumu par Darbu izpildes termiņa pagarināšanu un Uzņēmējs nav iesniedzis pagarinātās apdrošināšanas polises;
1. Pasūtītājs ir konstatējis, ka Uzņēmēja Darbu vadītāja kvalifikācija nav atbilstoša veicamo Darbu apjomam un specifikai;
1. Pasūtītājs ir konstatējis, ka Uzņēmējs veic Darbu izpildi, neievērojot Darbu programmā norādītos termiņus un nav nodrošinājis Līguma 3.10.punktā norādītajā kārtībā Darbu programmas atjaunošanu; 
1. Pasūtītājs ir konstatējis, ka Uzņēmējs ir pieļāvis faktisko Darbu izpildi, kas neatbilst Darbu programmā noteiktajam Darbu apjomam attiecīgajā laika periodā, Līgumam, tehniskai dokumentācijai, tāmei,  spēkā esošo normatīvo aktu prasībām, vai standartu prasībām, tostarp, lieto neparedzētus vai nesaskaņotus materiālus, par ko Pasūtītājs ir noformējis un nosūtījis Uzņēmējam vismaz divas pretenzijas, un pārkāpums tiek konstatēts atkārtoti;
1. Darbu vadītājs, darba aizsardzības speciālists vai cits Līguma izpildē iesaistīts būvspeciālists ir pārtraucis pildīt savus pienākumus Objektā un Uzņēmējs Līgumā noteiktajā kārtībā nav saņēmis Pasūtītāja saskaņojumu jauna speciālista iesaistei Līguma izpildē; 
1. pēc Pasūtītāja pieprasījuma neatkarīga būvekspertīze ir konstatējusi, ka Uzņēmējs Darbus veic nekvalitatīvi vai neatbilstoši tehniskajai dokumentācijai vai Latvijas Republikas būvnormatīviem, kas būtiski varētu ietekmēt būves tālāko ekspluatāciju un veikto Darbu kvalitāti, un Uzņēmējs šādu pārkāpumu nav novērsis Pasūtītāja noteiktajā termiņā;
1. Uzņēmējam Līguma darbības laikā ir Latvijas Republikas administrēto nodokļu un nodevu parāda saistības, no kurām pamatparāda summa atsevišķi vai kopā pārsniedz 4268 euro un kurām ir iestājies izpildes termiņš, un nav noslēgta vienošanās ar nodokļu vai nodevu administrējošo valsts vai pašvaldības pārvaldes institūciju par parāda saistību apmaksas kārtību;
1. Uzņēmējs pieļāvis 60 (sešdesmit) dienu nokavējumu norēķinos ar apakšuzņēmēju par faktiski izpildītajiem un no Pasūtītāja puses apmaksātajiem darbiem;
1. Līguma slēgšanas tiesību piešķiršanas brīdī Uzņēmējs atbilda kādam no Sabiedrisko pakalpojumu sniedzēju iepirkumu likuma 48.panta otrajā daļā (izņemot otrās daļas 8. un 9.punktu) minētajiem izslēgšanas iemesliem un bija izslēdzams no Atklāta konkursa.
9. Līguma 10.2.1. līdz 10.2.19.punktos minētajos gadījumos Pasūtītājs atkāpjas no Līguma, neatlīdzinot Uzņēmējam un ar viņu saistītajām personām nekādus zaudējumus. Šajā gadījumā samaksa tiek veikta tikai par Uzņēmēja faktiski veiktajiem Darbiem, pirms samaksas ieturot Pasūtītājam nodarīto zaudējumu summu un līgumsodu.
9. Uzņēmējs var vienpusēji atkāpties no Līguma, par to rakstiski paziņojot 30 (trīsdesmit) kalendāra dienas iepriekš, ja:
3. Pasūtītājs, nevienojoties ar Uzņēmēju, pilnīgi vai daļēji nodevis Darbu izpildi citai personai;
3. daļa no pārbaudei nenodotiem Darbiem tiek sabojāta kara, nemieru, dabas katastrofu vai līdzīgu apstākļu dēļ un zaudējumi ir tik ievērojami, ka Līguma izpilde paredzētajos termiņos nav iespējama vai to izpildes apstākļi ir pilnībā mainīti;
3. nepārvaramās varas apstākļi ilgst vairāk kā 3 (trīs) kalendāra mēnešus.
9. Līguma 10.4.1. līdz 10.4.3.punktos minētajos gadījumos Uzņēmējs atkāpjas no Līguma, nemaksājot līgumsodu un neatlīdzinot Pasūtītājam nekādus zaudējumus.
9. Ja Līgums tiek pārtraukts pirms termiņa Uzņēmēja vainas dēļ, Objekts sakārtojams un atstājams drošā un no trešo personu darbībām pasargātā stāvoklī par Uzņēmēja līdzekļiem vai arī Pasūtītājs šiem mērķiem var izmantot ieturēto garantijas nodrošinājumu. Ja Līgums tiek izbeigts pirms termiņa, Pusēm abpusēji vienojoties, Puses vienojas kādā kārtībā tiek segti izdevumi Objekta sakārtošanai drošā un no trešo personu darbībām pasargātā stāvoklī.
9. Gadījumā, ja, saskaņā ar Līguma nosacījumiem, Līgums tiek izbeigts pirms termiņa, tad uz izpildītajiem Darbiem attiecībā uz garantijas laiku Līguma noteikumi paliek spēkā. 
9. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Uzņēmējam vai tā apakšuzņēmējam, ja tam saskaņā ar Līguma nosacījumiem paredzēti tieši maksājumi, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā to paredz Starptautisko un Latvijas Republikas nacionālo sankciju likums.

1. NOSLĒGUMA NOTEIKUMI
10. Līguma darbības laikā radušās domstarpības un strīdus Puses vispirms risina sarunu ceļā. Ja sarunu ceļā domstarpības nav izdevies novērst, strīds tiek izšķirts Latvijas normatīvajos aktos noteiktajā kārtībā.
10. Puses vienojas, ka tām nav tiesību cedēt vai citādi nodot trešajām personām jebkuras no šajā Līgumā minētājām tiesībām vai saistībām bez otras Puses iepriekšējas rakstveida piekrišanas.
10. [bookmark: _Hlk129272215]Informācija, ko satur Līgums vai arī, kas Pusēm kļūst zināma saistībā ar Līgumu uzskatāma par komercnoslēpumu un to iespējams izpaust citām personām tikai ar otras Puses rakstisku piekrišanu. Teiktais neattiecas uz gadījumu, kad informācijas atklāšanu pieprasa spēkā esošie Latvijas Republikas likumi, kā arī uz gadījumiem, ja Līgumā iekļauto informāciju nepieciešams nodot uzraugiem un citām ar Darbu izpildi un organizāciju saistītām trešajām personām, uzņēmumiem vai iestādēm. Ja kāda no Pusēm ir prettiesiski izpaudusi informāciju, kas uzskatāma par komercnoslēpumu saskaņā ar Līgumu, tādējādi nodarot otrai Pusei zaudējumus, beidzamā ir tiesīga pieprasīt tai atlīdzināt tiešos zaudējumus, kam par iemeslu bijusi šādas informācijas prettiesiska izpaušana.
10. Puses vienojas, ka otras Puses iesniegtie personas dati, kas nepieciešami Līguma izpildei, tiks apstrādāti tikai Līguma saistību izpildes nodrošināšanai un saskaņā ar spēkā esošo tiesību aktu prasībām un Eiropas Parlamenta un Padomes Regulu (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
10. Uzņēmējs apņemas ievērot SIA “Rīgas ūdens” Piegādātāju rīcības kodeksā (turpmāk – Kodekss), kas pieejams Pasūtītāja tīmekļvietnē https://www.rigasudens.lv/sites/default/files/‌Rigas%20udens_Piegadataju%20ricibas%20kodekss.pdf, noteiktās prasības. Uzņēmējs nodrošina, ka ar Kodeksu iepazīstas un tajā noteiktās prasības ievēro Uzņēmēja Līguma izpildē iesaistītie darbinieki un apakšuzņēmēji.
10. Pasūtītājs pilnvaro [..]:
5. parakstīt Aktu par Būvdarbu pabeigšanu Objektā;
5. pieņemt izpildītos Darbus, parakstot Aktu par darbu pabeigšanu, Aktus par izpildītiem Darbiem un Darbu pieņemšanas – nodošanas aktu;
5. slēgt vienošanās par grozījumiem Darbu apjomos, ja visu Līguma ietvaros veicamo papildu darbu vai izslēdzamo darbu vērtība nepārsniedz EUR 42 000,00 (bez PVN).
10. Pasūtītāja kontaktpersona, kura veic Līgumā noteiktos Projekta vadītāja pienākumus, ir [..].
10. Uzņēmēja kontaktpersona ir [..].
10. Līgums sastādīts un parakstīts elektroniski uz 13 (trīspadsmit) lapām valsts valodā un tam pievienoti Līgumā  norādītie Pielikumi:
Pielikums Nr.1 - Tehniskā specifikācija – darba uzdevums uz 8 (astoņām) lapām;
Pielikums Nr.2 - Darbu nodošanas - pieņemšanas akts uz 1 (vienas) lapas
Pielikums Nr.3 - Akts par Darbu pabeigšanu uz 1 (vienas) lapas;
Pielikums Nr.4 - Akts par fakta konstatāciju uz 1 (vienas) lapas;
Pielikums Nr.5 - Akti par izpildītiem darbiem uz 2 (divām) lapām;
Pielikums Nr.6 - Uzņēmēja Piedāvājums un sarakste Atklāta konkursa norises laikā atsevišķā datnē.

1. Pušu paraksti un rekvizīti

	Pasūtītājs:
SIA “Rīgas ūdens”
Reģ.Nr.40103023035
Zigfrīda Annas Meierovica bulvāris 1,
Rīga, LV-1050
[..]
	Uzņēmējs:
SIA “Rovlan Group”
Reģ.Nr.40203284220
Duntes iela 23A,
Rīga, LV-1005
[..]


	Valdes priekšsēdētājs 
Krišjānis Krūmiņš
	Valdes loceklis 
Romans Šemels

Pielikums Nr.1
[bookmark: _Hlk185576064]Tehniskā specifikācija - darba uzdevums 

0. Veicamo darbu apjoms
Darbu izpildītājam (turpmāk - Uzņēmējs) jāveic kanalizācijas spiedvadu 2xDN250 (paralēlie vadi) atjaunošana ar oderēšanas metodi (PN 10). Turpmāk minētie atjaunošanas darbi tiek saukti - Darbi. Jāatjauno cauruļvadi (DN=250mm – 400m), darbus veicot secīgi, pirms paralēlā vada atjaunošanas uzsākšanas, iepriekšējam posma ir jābūt pilnībā pabeigtam  un pārbaudītam. Kā arī jāparedz spiediena dzēšanas kameras remonts un komunikāciju aku demontāža. 
Pirms darbu uzsākšanas nepieciešams veikt priekšizpēti ar CCTV metodi, lai precizētu nepieciešamo materiālu un būviztrādājumu apjomu, darbos jāiekļauj visa nepieciešamā darbaspēka, iekārtu un aprīkojuma nodrošināšana, nepieciešamie materiāli, lai pabeigtu visus būvdarbus, veiktu pārbaudes pirms nodošanas, būvlaukumu atjaunošanu, darba, tehnisko un izpildrasējumu sagatavošanu.
Ja Līgumā nav īpaši norādīts pretējais, Būvdarbu veicējam jāveic visi darbi un/vai jāpiegādā visas detaļas un materiāli, kas nav Līgumā īpaši pieminēti, bet ir loģiski izrietoši no Līguma kā ietaišu pabeigšanai nepieciešami, it kā šādi darbi un/vai detaļas un materiāli būtu īpaši nosaukti Līgumā. 
Visi darbi jāizpilda saskaņā ar spēkā esošajiem Latvijas un starptautiskajiem standartiem un noteikumiem.

2. Prasības Darbu veikšanai
2.1. Darbi jāveic saskaņā ar spēkā esošiem Rīgas domes saistošiem noteikumiem, būvniecības, ugunsdrošības, vides, sanitāro, darba aizsardzības un citu saistošo normatīvo aktu prasībām.
2.2. Darbi jāveic saskaņā ar spēkā esošajiem Latvijas un starptautiskajiem standartiem. Alternatīvus standartus drīkst izmantot tikai ar SIA “Rīgas ūdens” (turpmāk - Pasūtītājs) iepriekšēju rakstisku piekrišanu.
2.3. Uzņēmējam par saviem līdzekļiem jāsaņem visus Darbu izpildei nepieciešamos saskaņojumus un atļaujas valsts, pašvaldības un citās atbildīgajās institūcijās.
2.4. Pirms Darbu uzsākšanas Uzņēmējam jāsaskaņo ceļu satiksmes organizācijas plānu ar Rīgas valstspilsētas pašvaldības Ārtelpas un mobilitātes departamentu un Darbu veikšanas laikā jānodrošina atbilstošu satiksmes organizāciju Darbu izpildes vietās, kā arī jāsaņem rakšanas darbu atļauja. Ielas segums jāatjauno atbilstoši rakšanas atļaujās izvirzītajiem nosacījumiem - atjaunojamajai seguma konstrukcijai un platībai. Pēc seguma atjaunošanas darbiem, Uzņēmējam no Rīgas valstspilsētas pašvaldības Ārtelpas un mobilitātes departamenta jāsaņem akts par seguma atjaunošanu. 
Ceļu segumu nepieciešams atjaunot atbilstoši Rīgas domes 12.07.2023.saistošiem noteikumiem Nr.RD-23-217-sn “Par Rīgas valstspilsētas pašvaldības īpašumā esošo ceļu pārvaldību” un Rīgas valstpilsētas pašvaldības Ārtelpu un mobilitātes departamenta 15.12.2023. Nr.AMD-23-261-rs “ Par transporta būvju segu konstrukcijām”, kā arī citu saistošo normatīvo aktu prasībām.
Maksa par ceļa elementu lietošanu tiks piemērota darbiem, kas tiks veikti sarkano līniju robežās un transporta būvju un inženierkomunikāciju aizsardzības zonās. Rakšanas darbu laikā un līdz pat būvbedru aizbēršanai nedrīkst pieļaut grunts blīvuma samazināšanos ap būvbedres sienām, jāseko, lai nerastos izskalojumi, grunts nogruvumi, īpaši zem asfaltbetona seguma. Par šāda veida izskalojumiem vai nogruvumiem papildus darbu apjomi saistībā ar smilts, šķembu un asfaltbetona seguma palielināšanos netiks apmaksāti.
2.5. Uzņēmējam jāņem vērā, ka Rīgas pilsētas atbildīgās institūcijas var noteikt, ka Darbi, vai arī kāda to daļa, ir veicami nakts stundās vai brīvdienās un ar to saistītais sadārdzinājums Uzņēmējam netiks kompensēts.
2.6. Uzņēmējam jāveic visi darbi un/vai jāpiegādā visi materiāli un būvizstrādājumi, kas nav Līgumā īpaši pieminēti, bet ir loģiski izrietoši no Līguma un ir nepieciešami Darbu pabeigšanai.
2.7. Uzņēmējs ir atbildīgs par visām ar darbu izpildi saistītām materiālu, mehānismu, aprīkojuma un komunālo pakalpojumu sniedzēju veikto darbu un sniegto pakalpojumu izmaksām.
2.8. Uzņēmējam nekavējoties jāinformē Pasūtītājs par ārkārtas situācijām Darbu izpildes gaitā.
2.9. Uzņēmējam jāveic visi nepieciešamie piesardzības pasākumi, lai Darbu gaitā izvairītos no ceļu seguma, zaļās zonas, koku, inženierkomunikāciju, nekustamo īpašumu un citiem bojājumiem. Ja radušies šādi bojājumi vai noplūdes, Uzņēmējam par to nekavējoties jāinformē Pasūtītājs, kā arī bez kavēšanās par saviem līdzekļiem jānovērš to sekas. 
2.10. Vadu atjaunošanas darbi jāveic caur būvbedrēm. 
2.11. Pirms Darbu uzsākšanas Uzņēmējam jāveic būvlaukuma, tai skaitā zaļās zonas, ietvju, bortakmeņu u.c. blakus struktūru, ko varētu ietekmēt būvdarbi, apsekošana veicot foto un/vai video fiksāciju. Visi apsekošanas laikā un/vai pēc Darbu beigšanas konstatētie, bet nefiksētie bojājumi un defekti jānovērš par Uzņēmēja līdzekļiem un jānodrošina to sākotnējais vai labāks stāvoklis, kas būtu pieņemams Pasūtītājam un/vai citām iesaistītajām institūcijām.
2.12. Pirms atjaunošanas darbu veikšanas vads ir jāiztīra, izvadot smiltis, citus nosēdumus (nogulsnes) un svešķermeņus, kā arī jāveic atjaunojamo vadu izmēru pārbaude. 
2.13. Pirms cauruļvadu skalošanas Pasūtītājam saskaņošanai jāiesniedz no pilsētas ūdensapgādes tīkla nepieciešamā ūdens daudzuma aptuvens aprēķins. Darbu veikšanai Uzņēmējs bez maksas drīkst izmantot ūdeni no Pasūtītāja pārstāvja norādītiem pilsētas ūdensapgādes sistēmas hidrantiem iepriekš saskaņotā daudzumā. Pēc skalošanas darbu pabeigšanas Uzņēmējam hidranti ir jāaizver. 
2.14. No atjaunojamā vada izskalotās dūņas bez maksas ar Pasūtītāju iepriekš saskaņotā daudzumā ir iespējams utilizēt BAS “Daugavgrīva”, Rīgā, Dzintara ielā 60.
2.15. Pirms atjaunošanas darbu veikšanas Uzņēmējam par saviem līdzekļiem cauruļvada iekšpusē jālikvidē visi traucējošie nelīdzenumi, betonējumi, mūrējumi un citi šķēršļi.
2.16. Pirms un pēc atjaunošanas darbu veikšanas Pasūtītāja pārstāvja klātbūtnē jāveic vadu apsekošana ar CCTV inspekcijas iekārtu.
2.17. Oderēšanas darbus jāveic pie āra gaisa temperatūras, kas nav zemāka par mīnus pieciem grādiem pēc celsija (-5oC).
2.18. Oderējamam pēc cietēšanas cauruļvadā jābūt ar cietu saķeri/salipšanu ar esošās caurules iekšējo virsmu, pilnīgi iegūstot vecās esošās caurules iekšējās virsmas kontūras. 
2.19. Vada oderei visā atjaunojamā posma garumā ir jābūt viengabalainai un pilnībā jāpieguļ vada iekšējai virsmai. Oderēšanai nedrīkst izmantot caurules ar uzmavām, atlokiem vai cita veida savienojumiem, kā rezultātā samazinātos atjaunojamā vada iekšējais diametrs.
2.20. Cauruļvada oderei pēc atjaunošanas darbu veikšanas jāatbilst sekojošām prasībām:
2.20.1. apaļumstiprība - ne mazāka par 8 KN/m2;
2.20.2. atjaunotā cauruļvada diametra samazinājums – ne vairāk kā 10%;
2.20.3. atjaunošanas darbos izmantotajiem būvizstrādājumiem jāatbilst tiem noteiktajām normatīvajām prasībām, kā arī ražotāju atbilstības un ekspluatācijas īpašību deklarācijās norādītajiem parametriem;
2.20.4. vakuum izturība – ne mazāka par 0,5 bar.
2.21. Oderēšanas darbu laikā nepārtraukti jāveic nepieciešamie mērījumi, jāveic pieraksti par darbu gaitu tā, lai pēc darbu pabeigšanas un pārskata apkopošanas, tie būtu pietiekami darbu kvalitātes pārbaudei un novērtēšanai.
2.22. No katras piegādātās oderes partijas, pēc tās sacietēšanas vadā, Uzņēmējam ar būvuzraugu saskaņotā vietā jāatdala viens oderējuma paraugs un par saviem līdzekļiem no oderes ražotāja neatkarīgā sertificētā laboratorijā jāveic tā atbilstības pārbaude. Paraugam jāatbilst būvizstrādājuma atbilstības un ekspluatācijas īpašību deklarācijā, kā arī Līgumā noteiktajiem rādītājiem.
2.23. Spiediena dzēšanas kamera jāatjauno ar betonēšanas metodi, izmantojot betonu ar klasi ne zemāku par C25/30; W10; F200 un ķīmisko noturību intervālā no pH3 līdz pH11.
2.24. Uzņēmējam no atjaunojamā cauruļvada iekšpuses ir jāprecizē esošo bezakas pievadu novietojums un diametri, jāizveido atbilstošas atveres, kā arī jāatjauno pievadi ar cepures tipa oderi ne mazāk, kā 0,5 m garumā. Pievadu oderes sieniņu biezums pēc sacietēšanas nedrīkst būt mazāks par 5 mm.
2.25. Kameru lūku pārsedzēm (rāmim un vākam) jāatbilst LVS EN 124, jābūt izgatavotām no kaļamā ķeta ar gumijas blīvējumu, slodzes klasei ir jābūt ne zemākai par D400. Lūku pārsedzēm brauktuves asfaltbetona segumā ir jābūt peldoša tipa, zaļajā zonā un bruģa segumā – stacionāra tipa, ar iestrādātu SIA “Rīgas ūdens” logo.
2.26. Kanalizācijas kameru lūku pārsedzes (ķeta elementus) iegādāsies Pasūtītājs un tos varēs saņemt Rīgā, Ziepniekkalna ielā 70.
2.27. Demontētās komunikācijas aku lūku pārsedzes ir jānodod Pasūtītājam Rīgā, Ziepniekkalna ielā 70.
2.28. Komunikāciju aku grodi un pārsedzes jāmaina veicot ielas seguma demontāžu un/vai izrokot būvbedri. Ja nepieciešams, jāpielieto vairogus, rievsienas vai citus būvbedres sienu stiprināšanas paņēmienus. Remonta darbu zonu nepieciešams norobežot ar atstarojošu lentu, papildus uzstādot nepieciešamās brīdinājuma zīmes. Uzņēmējam jānodrošina, lai Remonta darbu veikšanas zonā neiekļūtu nepiederošas personas.
2.29. Darbu veikšanas laikā Uzņēmējam ir jānodrošina visu atjaunojamā vada posmā ieplūstošo notekūdeņu pagaidu pārsūknēšana, pirms tam nobloķējot to plūsmu un būvdarbu izpilde jāorganizē tā, lai netiktu traucēts esošās kanalizācijas sistēmas ekspluatācijas režīms.
2.30. Spiedvadu pārslēgšanu veikt maksimāli īsā laikā iepriekš darbus saskaņojot ar kanalizācijas tīklu (KTD) un kanalizācijas tīklu  sūkņu staciju (KTSSD) dienestiem.
2.31. Pēc Darbu pabeigšanas Uzņēmējam ir jāatjauno notekūdeņu plūsma spiedvadā. 
2.32. Uzņēmējam katru darba dienu ir jāuzkopj būvobjekta teritorija. Uzkopšana jāveic tā, lai brauktuvju stāvoklis nebūtu sliktāks par stāvokli pirms Darbu veikšanas. 
2.33. Lai nodrošinātu informācijas apmaiņu un risinātu iespējamās problēmas, Uzņēmējam, ne retāk kā divas reizes mēnesī, jāpiedalās sanāksmes ar Pasūtītāja pārstāvjiem. Pirms šīm sanāksmēm Uzņēmējam jāiesniedz atskaites par iepriekšējā periodā sasniegto Darbu progresu un nākamajā periodā plānotajiem darbiem.
2.34. Būvdarbu veicējam pirms būvizstrādājumu pasūtīšanas jāveic esošo tīklu (līkumu, mezglu u.c ) izvietojuma precizēšana dabā veicot skatrakumus vai pielietojot citas metodes. Izmaksām par skatrakumu veikšanu vai citu metošu pielietošanu jābūt ietvertām cauruļvadu izbūves izcenojumā.
2.35. Vides apsaimniekošana Būvniecības laikā
2.35.1. Būvdarbu veicējam jānodrošina pietiekams skaits piemērotu ķīmisko tualešu katrā darba vietā un jāuztur tās pastāvīgā higiēniskā kārtībā. Ķīmiskā tipa tualetēm jābūt izvietotām tā, lai to lietošana nevarētu izraisīt antisanitārus apstākļus teritorijā. Pabeidzot darbus, sanitārās iekārtas jānovāc un laukumi jāsakārto to sākotnējā stāvoklī vai labākā.
2.35.2. Par gruntsūdens novadīšanu novadgrāvī, sadzīves kanalizācijā, lietus kanalizācijā, atklātā ūdenstilpnē vai citā vietā jānoslēdz vienošanās vai darbība rakstiski jāsaskaņo ar tīklu, laukumu u.c īpašnieku / uzturētāju. Būvdarbu veicējam jāiesniedz Būvuzraugam un Pasūtītājam vienošanās vai saskaņojuma kopija.
2.35.3. Būvdarbu veicējam netiks piedāvāti laukumi atkritumu novietošanai, un viņam jāorganizē rakšanas atkritumu izvietošanas iespējas uz paša rēķina, saskaņojot ar Būvuzraugu un Pasūtītāju. Neatļauta atkritumu izvietošana nav pieļaujama. 
2.35.4. Būvdarbu veicējs ir atbildīgs par adekvātu Būvlaukuma un būvju apkopi. Materiāli un aprīkojums jānovieto, jāuzglabā un jāsakrauj tādā kārtībā kā to nosaka ražotājs un kas iespējami samazinātu vietējo aktivitāšu traucējumus un pārtraukumus. 
2.35.5. Būvdarbu veicējam jāveic visi nepieciešamie pasākumi, lai nepieļautu, ka transportlīdzekļi izgāž dubļus vai citus atkritumus uz ceļiem un ietvēm, un nekavējoties jāaizvāc jebkuri šādā veidā izgāzti materiāli. 
2.36. Būvdarbu veicējam būs jāizbūvē pieslēgumi pie esošajiem cauruļvadiem (t.sk., spiedvadiem, ja tādi ir). Viņam jāpieņem, ka kopumā noslēgvārsti un iztukšošanas iekārtas uz esošajiem cauruļvadiem nav pieejami un atbilstoši jāplāno savs darbs. Jauno cauruļvadu pieslēgums pie esošajiem cauruļvadiem netiks izbūvēts, kamēr netiks pabeigtas visas nepieciešamās jauno cauruļvadu apskates un testi un noskaidrots, ka tie pilnībā atbilst līguma prasībām.
2.37. Gadījumos, kad Būvdarbu veicējs Būvdarbu laikā izraisa ilglaicīgus komunikāciju darbības traucējumus, viņam jānodrošina pagaidu risinājumi, lai garantētu komunikāciju darbības nepārtrauktību. Visi pagaidu risinājumi jāizbūvē saskaņā ar attiecīgajiem standartiem un noteikumiem. Par pieņemamu pārtraukumu ilgumu jāvienojas ar Būvuzraugu un Pasūtītāju.

3. Iesniedzamie izpilddokumenti
Darbus Uzņēmējs nodod Pasūtītājam ar Darbu pieņemšanas - nodošanas aktu, kam pievieno sekojošu izpilddokumentāciju vienā izdrukātā eksemplārā un uz elektroniska datu nesēja: 
3.20. Darbu izpildes atskaiti, kurā jāietver paveikto Darbu procesa apraksts un fotofiksācija, izpildes laika grafiks, mērījumu un pārbaužu, tai skaitā arī 2.23.punktā minēto, rezultāti.
3.21. Atjaunoto posmu CCTV inspekcijas atskaites un izpildshēmu (izpildmērījumu);
3.22. Atjaunoto posmu video fiksāžas materiālus  - pirms un pēc atjaunošanas darbiem;
3.23. Ražotāju izsniegtas būvizstrādājumu atbilstības un ekspluatācijas īpašību deklarācijas.
3.24. Rīgas valstspilsētas pašvaldības Ārtelpas un mobilitātes departamenta izsniegts akts par seguma atjaunošanu.
3.25. Pasūtītāja izsniegti akti par demontēto komunikāciju aku lūku pārsedžu nodošanu un jaunu saņemšanu.

4. Pārbaudes
4.1. Spiedkanalizācijas tīkls – hidraulisko pārbaudi nepieciešams veikt ar 9 atm. spiedienu būvuzrauga klātbūtnē, aicinot SIA “Rīgas ūdens” pārstāvi.
4.2. Grunts sablīvējuma pārbaude
Grunts sablīvējuma pārbaudes veicama pa tranšejas slāņiem šādos veidos:


[image: Attēls, kurā ir skečs, zīmējums, diagramma, rasējums

Mākslīgā intelekta ģenerētais saturs var būt nepareizs.]
4.3. Esošās grunts sablīvējuma pārbaudes atraktai tranšejai;
4.4. Pabēruma biezuma pārbaudes un smilts sablīvējuma pārbaudes ar Beldornii penetrometru. Pārbaudes tiek veiktas ne retāk kā reizi desmit tekošajos metros un ne retāk kā divās vietās starp akām/mezgliem;
4.5. Apbēruma biezuma pārbaudes, kā arī  pārbaudes vai cauruļvads ir noblīvēts gar malām;
4.6. Tranšejas aizbēršanas biezuma pārbaudes un grunts sablīvējuma pārbaudes; Pārbaudes  tiek veiktas ne retāk kā reizi desmit tekošajos metros un ne retāk kā divās vietās starp akām/mezgliem, katram aizbērtajam tranšejas slānim. Ja tranšejas dziļums starp cauruļvadu un salizturīgo slāni ir lielāks par 1,5 m, tad tiek veiktas arī grunts nestspējas pārbaudes ar brīvi krītošā svara deflektometru. Pārbaudes tiek veiktas ne retāk kā reizi 30 tekošajos metros, vai vienu reizi starp akām/mezgliem;
4.7. Salizturīgā slāņa biezuma pārbaudes un grunts sablīvējuma pārbaudes. Pārbaudes tiek veiktas ne retāk kā reizi desmit tekošajos metros un ne retāk kā divās vietās starp akām/mezgliem, katram aizbērtajam tranšejas slānim. Tiek veiktas arī grunts nestspējas pārbaudes ar brīvi krītošā svara deflektometru. Pārbaudes tiek veiktas ne retāk kā reizi 30 tekošajos metros, vai vienu reizi starp akām/mezgliem.

Visi pārbaužu dati jāiesniedz Pasūtītājam kopā ar izpilddokumentāciju!!


Pielikumā: 
1. Remonta darbu izpildmērījuma noformēšanas vadlīnijas uz 2 (divām) lapām.
2. Tīklu shēmas uz 1 (vienas) lapas.



Tehniskās specifikācijas - darba uzdevuma
1.pielikums

Remonta darbu izpildmērījuma noformēšanas vadlīnijas

1. Ūdensvada/kanalizācijas/spiedkanalizācijas tīklu izpildmērījuma plāns veidojams atbilstoši Ģeotelpiskās informācijas likumam, Ministru kabineta 30.06.2015. noteikumiem Nr.334 “Noteikumi par Latvijas būvnormatīvu LBN 005-15 “Inženierizpētes noteikumi būvniecībā”” un Ministru kabineta 16.06.2015. noteikumiem Nr.325 “Noteikumi par Latvijas būvnormatīvu LBN 305-15 “Ģeodēziskie darbi būvniecībā””, Ministru kabineta 24.04.2012. noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi” un Rīgas pilsētas būvvaldes prasībām.
2. Ūdensvada/kanalizācijas/spiedkanalizācijas tīklu izpildmērījuma plāna digitālie dati jāiesniedz DWG (DGN) faila formātā atbilstoši Ministru kabineta 24.04.2012. noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi” (ADTI).
3. Ūdensvada/kanalizācijas/spiedkanalizācijas tīklu izpildmērījuma plāns jāizstrādā Latvijas 1992.gada ģeodēzisko koordinātu sistēmā LKS - 92, Latvijas normālo augstumu sistēma 2000,5 (LAS-2000,5).
4. Ūdensvada/kanalizācijas/spiedkanalizācijas tīklu izpildmērījuma plāns jāizstrādā mērogā 1:500 vai M1:250 (vietās, kur ir liels elementu brīvums un sarežģītība).
5. Esošos ūdensvada/kanalizācijas/spiedkanalizācijas tīklu posmus ūdensvada/kanalizācijas tīklu izpildmērījuma plānā  attēlot saskaņā ar pastāvošo ADTI M1:500 specifikāciju, noformēt atbilstoši  Ministru kabineta 24.04.2012. noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi” un Rīgas pilsētas būvvaldes prasībām.
6. Pašteces kanalizācijas izpildmērījuma plānā:
· Esošajiem un no jauna izbūvētajiem pašteces kanalizācijas elementiem fiksēt absolūtās augstuma atzīmes teknei, absolūtās augstuma atzīmes zemes virsai un elementu iebūves dziļumus (iebūves dziļums-attālums no zemes virsas līdz cauruļvada teknei);
· Pašteces kanalizācijas shēmā norādīt posma atrašanās vietu esošajā kanalizācijas sistēmā, norādot esošā cauruļvada/skatakas diametru, materiālu, garumu (attālumu starp esošajām skatakām). Gadījumos, ja skatakai pievienoti vairāki cauruļvadi - minēto informāciju norādīt visiem cauruļvadiem;
· Norādīt izbūvētā pašteces kanalizācijas cauruļvada/akas/ elementa diametru, materiālu, piesaistes;
· Gadījumos, kad skatakas /kameras diametrs lielāks par 1 m, shēmas plānā parādīt arī skatakas/kameras pazemes daļas kontūras;
· Izbūvētās pašteces kanalizācijas posmam cauruļvada teknes augstuma atzīmi jāuzrāda izbūvētā kanalizācijas posma sākumā un beigās. Gadījumos, ja izbūvētā posma garums ir lielāks par 6 m, cauruļvada teknes atzīmi jāuzrāda  ik pēc izbūvētajiem 3 m;
· Pašteces kanalizācijas tīkla shēmā parādīt kanalizācijas tīklu elementu piesaistes, attālumus, posmu garumus. Katrai izbūvētajai skatakai jābūt ne mazāk kā 3 norādītām piesaistēm pie esošām kapitālām būvēm (piesaistes skatakai - no skatakas vāka centra) atbilstoši Ministru kabineta 24.04.2012. noteikumu Nr.281 “Augstas detalizācijas topogrāfiskās informācijas un tās centrālās datubāzes noteikumi” 50.punktam.
· Shēmā jābūt attēlotiem arī pamanāmiem orientieriem (ēkas kontūrs, ēkas raksturlielumi, ēkas numurs, ielas nosaukums, ceļa mala, žogs, blakus esošās pašteces kanalizācijas tīkla skatakas u.t.t.).
· Sarežģītu pašteces kanalizācijas tīklu elementu(kameru, krītaku, pārgāzes kameru, spiediena dzēšanas aku, aizbīdņu aku, bezakas pievienojumu) izbūves gadījumā, pašteces kanalizācijas shēmai izstrādāt izbūvētā pašteces kanalizācijas tīkla detalizāciju, kurā jāparāda sekojoša informācija :
· caurules diametrs, caurules materiāls, garums; 
· akas diametrs, materiāls;
· šahtas izmēri, materiāls;
· apvalkcaurules diametrs, garums un materiāls;
· savienojošos veidgabalus, pārejas, savienojuma uzmavas, adapterus un citas armatūras un veidgabalu detalizācija norādot to izmērus un materiālus.
Detalizāciju noformēt līmenī k_av_detalizacija.
Lai izpildzīmējumi būtu pārskatāmi, šī informācija ir jāuzrāda vienkopus uz vienas lapas. Detalizācijas mērogs nav definēts.
7. Pašteces kanalizācijas shēmas faila nosaukumā ietvert adresi (sastāvošu no ielas nosaukuma un tuvumā esošās ēkas numura), Piem., Zakusalas.krastmala_03_KAV.dwg.
8. Ūdensvada/kanalizācijas/spiedkanalizācijas tīkla izpildmērījuma plāna  izdruku noformēt ar rakstlaukumu, kurā ietverta sekojoša informācija:
· darbu izpildītājs (firmas nosaukums);
· darbu izpildītājs (darbu vadītājs un shēmas veidotājs);
· mērnieks, kurš veicis ģeodēziskos darbus;
· ūdensvada/kanalizācijas tīkla bojājuma (avārijas) adrese;
· veiktā darba nosaukums;
· datums.
9. Izpildmērījumos pie kanalizācijas vada jānorāda oderējuma materiāls izmantojot sekojošus apzīmējumus:
O_ PVC- U  (lainers);
O_ PET  (filca odere);
O_ GRP (stiklašķiedras odere).
Izpildmērījumā jānorāda oderējuma apaļumstiprības klase (SN), atjaunotās kanalizācijas skatakas un darbu veikšanas periods.

Tehniskās specifikācijas - darba uzdevuma
2.pielikums

Tīklu shēma

Pielikums Nr.2
DARBU NODOŠANAS - PIEŅEMŠANAS AKTS


[bookmark: _Hlk197678554]Darbu (būvobjekta) nodošanas un pieņemšanas akts
____________________________________ (turpmāk –   Pasūtītājs), no vienas puses, un ________________________ (turpmāk – Uzņēmējs), no otras puses (Pasūtītājs un Uzņēmējs kopā turpmāk – Puses, bet katrs atsevišķi – Puse), saskaņā ar 20___. gada _______ ___________ līgumu Nr.____________ “Par__________________________” (Objekts __________________, kadastra Nr. ______________________) (turpmāk – Līgums), paraksta šo aktu, ņemot vērā šādus nosacījumus:
1. Puses apliecina, ka Uzņēmējs saskaņā ar Līgumu un tā pielikumiem Pasūtītāja interesēs ir izpildījis būvdarbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Uzņēmējs nepilda savas saistības atbilstoši noteiktajām prasībām, Pasūtītājam ir tiesības iesaistīt papildu darbaspēku atlikto darbu veikšanai, un Uzņēmēja pienākums ir piecu darbdienu laikā segt Pasūtītājam saistībā ar to radušos izdevumus un/vai zaudējumus (ja attiecināms).
2. Puses konstatē, ka saskaņā ar Līguma ____. punktu par būvdarbu izpildi Pasūtītājs apņēmies samaksāt Uzņēmējam ___ EUR (___________) bez PVN. Būvdarbu faktiskās izmaksas ir _____________ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.
3. Puses apliecina, ka Uzņēmējs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.
4. Uzņēmējs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.
5. Būvdarbu pabeigšanas datums ir 20__. gada _____. ________.
6. Saskaņā ar Līguma ___. punktu Pasūtītājs no Uzņēmējam izmaksājamās summas veic līgumsoda ieturējumu _________ EUR (___________EUR un ___ centi) (ja attiecināms).
7. Šis Akts ir pamatojums veikt norēķinu atbilstoši Līguma 5.sadaļas nosacījumiem par līgumā paredzēto Darbu nodrošinājuma summu ___ EUR (_______) apmērā.
8. Darbu garantijas termiņš __ (______) kalendāra gadi no akta parakstīšanas dienas.
9. Darbu garantijas nodrošinājuma apjoms ____ EUR (_____) apmērā.
10. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienots akta 3. un 4. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts.

	Uzņēmējs
	Pasūtītājs

	______________________________
	_________________________________

	(kontaktpersona/pilnvarotā persona)
	(kontaktpersona/pilnvarotā persona)





Pielikums Nr.3


AKTS PAR DARBU PABEIGŠANU OBJEKTĀ

202 _.gada _____________
Līguma Nr. un datums:
Objekta nosaukums un adrese: __________________________________________
Darba nosaukums: ______________________
Pasūtītājs: SIA “Rīgas ūdens’’ reģ.Nr.40103023035	
Uzņēmējs : _____________________________________	

1. Uzņēmēja pārstāvis	_____________________________________
2. Pasūtītāja pārstāvji	_____________________________________		

Uzņēmēja un Pasūtītāja pārstāvji konstatēja:
1. Objektā Darbi (uzskaitīt, minēt apjomu) ir pabeigti.
1. Veiktas pārbaudes: (uzskaitīt), pārbaužu rezultāti (aprakstīt).
1. Darbi veikti laika periodā no __ līdz ____.
1. Segums ir atjaunots.
1. Satiksmi ierobežojošās zīmes ir noņemtas.
1. Labiekārtošanas darbi ir izpildīti.
1. Būvgruži ir izvesti.
1. Objektā demontētie metāla izstrādājumi Pasūtītājam ir nodoti.
1. Uzņēmējam nodotie materiāli, kurus Uzņēmējs nav izmantojis Darbu izpildē, nodoti Pasūtītājam.


Uzņēmēja pārstāvis:  


Pasūtītāja pārstāvji:  




















Pielikums Nr.4

AKTS Nr.____
Par fakta konstatāciju


Rīgā                                                                                 202_. gada ___. ___________

	Objekta nosaukums:
	

	Objekta adrese:
	

	Līguma Nr. un datums:
	

	Līguma priekšmets:
	



	PASŪTĪTĀJS :
	SIA “Rīgas ūdens”,
reģ.Nr.40103023035
	UZŅĒMĒJS: 
	______________, 
reģ.Nr.__________



Akts par fakta konstatāciju (turpmāk - Akts) sastādīts par to, ka:

1. UZŅĒMĒJS un ______________________ __________________ konstatē šādus apstākļus, kas ir atšķirīgi no Līgumā paredzētā (līdz detalizācijas pakāpei, kas ir pietiekama izpildshēmu, papilddarbu tāmju un izslēdzamo darbu tāmju sagatavošanai, tiek norādīta ietekme uz Remonta darbu veikšanas termiņu (dienās) un līguma cenu (ir vai nav)): 

Piezīmes:



Šis Akts ir _____. noslēgtā līguma Nr.______ neatņemama sastāvdaļa. 

Akts sastādīts uz 1 (vienas) lapas, 2 (divos) eksemplāros, 1 (viens) eksemplārs UZŅĒMĒJAM un 1 (viens) eksemplārs PASŪTĪTĀJAM.


	Pielikumā: 
	Foto fiksācija.




Pušu paraksti:

Pielikums Nr.5
Forma 2
Līgums Nr.
Vienības 
izmaksas 
saskaņā ar 
tāmi
Kopā uz visu 
apjomu
Kopā
Summa 
Summa 
Darba alga
Būvizstrādājumi
Mehānismi
Summa 
Kopā
Summa 
Darba alga
Būvizstrādājumi
Mehānismi
Summa 
EUR
EUR
EUR
EUR
EUR
EUR
EUR
EUR
EUR
EUR
EUR
EUR
EUR
Uzņēmējs:
Darbus apstiprina Būvuzraugs:
Pasūtītājs:
____________________________________
____________________________________
____________________________________
datums
datums
datums
Būvuzņēmēja nosaukums
Būvuzrauga nosaukums
Pasūtītāja nosaukums
Paraksttiesīgās personas vārds, uzvārds
Paraksttiesīgās personas vārds, uzvārds
Paraksttiesīgās personas vārds, uzvārds
Paraksttiesīgās personas amats
Paraksttiesīgās personas amats
Paraksttiesīgās personas amats

Nr. 
p. k.
Būvdarbu veida nosaukums un apraksts
Mēr- 
vien.
Paveiktais 
apjoms
Daudzums
RŪ materiāli*
Atskaites periods no             līdz
Objekta nosaukums:  
Objekta adrese:
Pasūtītājs: 
Uzņēmējs: 
Akts Nr.

Izpildīts līdz atskaites 
periodam
Paveiktais 
apjoms
Atlikums
Izpildīts KOPĀ
Kods
Atlikuma 
apjoms
Izpildīts atskaites periodā

*Minētajā kolonnā pretī materiāliem, ko nodrošina RŪ, jānorāda būvmateriālu pieņemšanas – nodošanas akta Nr. un nomenklatūras kods.

Forma 3
	
	
	Akta kopsavilkums
	Nr.
	
	
	
	
	
	
	
	

	
	
	
	
	Atskaites periods:
	no ____________ līdz ___________
	
	
	
	

	Līgums Nr. 
	
	

	
	
	
	
	
	
	
	
	
	
	
	
	
	

	Būves nosaukums: 
	 
	 
	 
	 
	 
	 
	 
	 
	 
	
	

	Objekta nosaukums: 
	
	
	
	
	
	
	
	
	
	
	

	Objekta adrese:
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	

	Pasūtītājs:   
	
	
	
	
	
	
	
	
	
	
	

	Būvuzņēmējs:
	
	
	
	
	
	
	
	
	
	
	

	Būvuzraugs:
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	

	Nr.p.k.
	Kods, tāmes Nr.
	Darba veids vai konstruktīvā elementa nosaukums
	Tāmes izmaksas (euro)
	Izpildīts līdz atskaites periodam
	Izpildīts atskaites periodā
	Izpildīts KOPĀ
	Atlikums
	
	

	
	
	
	
	summa
(EUR)
	Procenti
	summa
(EUR)
	Procenti
	summa
(EUR)
	Procenti
	summa
(EUR)
	Procenti
	
	

	 
	 
	 
	 
	 
	 
	 
	 
	 
	 
	 
	 
	
	

	Kopā
	 
	 
	 
	 
	 
	 
	 
	 
	 
	
	

	 Virsizdevumi (__ % )
	 
	 
	 
	 
	 
	 
	 
	 
	 
	
	

	t.sk. darba aizsardzība
	 
	 
	 
	 
	 
	 
	 
	 
	 
	
	

	                                                Peļņa (___% )
	 
	 
	 
	 
	 
	 
	 
	 
	 
	
	

	KOPĀ
	 
	 
	 
	 
	 
	 
	 
	 
	 
	
	

	
	
	
	
	
	
	
	
	
	
	
	
	
	

	
	Ieturējumi
	Ieturējumu izmaksas, EUR
	Ieturējumi līdz atskaites periodam
	Ieturējumi atskaites mēnesī
	Ieturējumi KOPĀ
	Atlikums
	
	

	
	
	
	summa
(EUR)
	%
	summa
(EUR)
	%
	summa
(EUR)
	%
	summa
(EUR)
	%
	
	

	
	Avansa maksājuma atmaksas ___%
	 
	 
	 
	 
	 
	 
	 
	 
	 
	
	

	
	Darbu nodrošinājuma ieturējums procenti ___%
	 
	 
	 
	 
	 
	 
	 
	 
	 
	
	

	
	Garantijas laika ieturējums procenti ___%
	 
	 
	 
	 
	 
	 
	 
	 
	 
	
	

	
	IETURĒJUMI KOPĀ
	 
	 
	 
	 
	 
	 
	 
	 
	 
	
	

	
	
	
	
	
	
	
	
	
	
	
	
	
	

	
	Summa starpmaksājuma apstiprinājumam EUR
	Tāmes izmaksas pēc ieturējumiem
	Samaksai līdz atskaites periodam
	Samaksai atskaites mēnesī
	Samaksai  KOPĀ
	Atlikums
	
	

	
	Kopā 
	 
	 
	 
	 
	 
	 
	 
	 
	 
	
	

	
	
	
	
	
	
	
	
	
	
	
	
	
	

	
	
	Uzņēmējs:
	
	Darbu apstiprina Būvuzraugs :
	
	
	Pasūtītājs
	
	

	
	
	 
	
	 
	
	
	 
	
	

	
	
	datums
	
	datums
	
	
	
	
	datums
	
	
	
	

	
	
	Būvuzņēmēja nosaukums
	
	Būvuzrauga nosaukums
	
	
	Pasūtītāja nosaukums
	
	

	
	
	Paraksttiesīgās personas amats
	
	Paraksttiesīgās personas amats
	
	
	Paraksttiesīgās personas amats
	
	

	
	
	Paraksttiesīgās personas vārds, uzvārds
	
	Paraksttiesīgās personas vārds, uzvārds
	
	
	Paraksttiesīgās personas vārds, uzvārds

